ПРОЕКТ!

Наредба за изменение и допълнение на Наредба № 3 за реда за упражняване правата на Община Троян в търговските дружества с общинско участие в капитала, в граждански дружества и сдруженията с нестопанска цел
§1. Чл.3, ал. 3 се изменя както следва: „Оценката на непаричната вноска на Общината в капитала на търговските дружества става при условията и по реда на Търговския закон.“

Предишен текст (сега действащ): Оценката на непаричната вноска на Общината в капитала на търговските дружества става при условията и по реда на Търговския закон и Закона за търговския регистър.

§2. Чл. 7 се изменя както следва: „Ако е предвидено в учредителния акт общинският съвет може да назначи контрольор, който да следи за опазване имуществото на дружеството.“
Предишен текст (сега действащ): Ако е предвидено в учредителния акт и при влошени икономически показатели, както и при образувани досъдебни производства към управителя или служебни лица заети по трудово-правно отношение в дружеството, във връзка с дейността на същото,  Общински съвет Троян избира чрез конкурс по реда на тази наредба контрольор, който да следи за спазване на дружествения договор и опазване имуществото на дружеството.

§3. Чл. 9, т. 7 се изменя както следва: „избира и освобождава контрольора, ако е предвиден такъв“.

Предишен текст (сега действащ): избира чрез конкурс и освобождава контрольора, ако е предвиден такъв.
§4. Чл. 10, т. 4 се изменя както следва: „избира и освобождава членовете на съвета на директорите“.
Предишен текст (сега действащ): избира и освобождава членовете на съвета на директорите в случаите, когато не се провежда конкурс по избирането им.
§5. Чл. 19 се изменя както следва:
 „Чл.19.(1) Органите на управление и контрол на едноличните търговски дружества с общинско участие в капитала в 15-дневен срок след изтичането на всяко тримесечие и след приключване на финансовата година представят на Общинската администрация, писмен отчет за работата си - за резултатите от изпълнението на бизнес програмата на дружеството, за финансовото и икономическото състояние на дружеството, за съществуващите проблеми и мерки за тяхното решаване.


(2) Органите за управление и контрол на едноличните търговски дружества с общинско участие в капитала представят и друга информация по искане на Общинската администрация.


(3) Материалите по предходните алинеи се предоставят на общински съветник при поискване.


(4) Финансовото състояние и дейността на едноличните търговски дружества с общинско участие за всеки отчетен период се разглежда от комисия, назначена със заповед на кмета на общината. Общинските съветници в състава на комисията се определят с решение на общинския съвет.“
Предишен текст (сега действащ): Чл.19. (1) (изм. с Решение № 246/29.09.2016 г.) Органите на управление и контрол, както и лицата които представляват Общината в общото събрание на търговските дружества с общинско участие в капитала, в 15-дневен срок след изтичането на всяко тримесечие и след   приключване на финансовата година представят на Общинската администрация и  чрез Председателя на ОбС Троян, на представителите на общинския съвет в  Балансова комисия общински съветници, писмен отчет за работата си – за   резултатите от изпълнението на бизнес програмата на дружеството, за  финансовото и икономическото състояние на дружеството, за съществуващите  проблеми и мерки за тяхното решаване. Общинските съветници в състава на  балансовата комисия се определят с решение на общинския съвет.


(2) (доп. с Решение № 246/29.09.2016 г.) Органите за управление и контрол на едноличните търговски дружества с общинско участие в капитала представят и друга информация по искане на Общинската администрация и Общинския съвет.


(3) (изм. с Решение № 246/29.09.2016 г.) В състава на задълженията си контрольорът е длъжен да следи за спазване  на   дружествения договор, за опазване на имуществото на дружеството и да дава отчет пред общинския съвет.

§6. Чл. 20, ал. 1 се изменя както следва: „Управлението на едноличните търговски дружества с общинско участие в капитала се възлага с договори за управление, сключени между всеки член на управителния орган на дружеството и кмета на общината, след решение на общинския съвет.“

§7. Чл. 21 се изменя както следва:

Чл.21. (1) Управлението на едноличните търговски дружества с общинско участие може да бъде възлагано и след провеждане на конкурс при условия и по ред, определени от кмета на общината.


(2) Всички кандидати за участие в конкурса задължително представят: бизнес програма, съдържаща конкретни икономически показатели, чието изпълнение следва да се осигури, като: рентабилност, производителност, обем на продажбите, печалба или намаляване на загуба, нови пазари, използване на съоръженията, финансови задължения, инвестиции и др.; разработка за организационната и управленска структура и численост на дружеството.


(3) Бизнес програмата по ал.2, с допълнителни уточнения по нея, както и цялата вътрешнонормативна уредба, се одобряват от кмета на общината и стават задължителни за участника, спечелил конкурса и сключил договор за управление.
Предишен текст (сега действащ): Чл.21. (1) (доп. с Решение № 246/29.09.2016 г.) Управлението на едноличните търговски дружества с общинско участие може да бъде възлагано и след провеждане на конкурс при условия и по ред, определени от кмета на общината по реда на раздел VIIа.


(2) (изм. с Решение № 246/29.09.2016 г.) Всички кандидати за участие в конкурса за Органи на управление, задължително представят: бизнес програма, съдържаща конкретни икономически показатели, чието изпълнение следва да се осигури, като: рентабилност, производителност, обем на продажбите, печалба или намаляване на загуба, нови пазари, използване на съоръженията, финансови задължения, инвестиции и др.; разработка за организационната и управленска структура и численост на дружеството. Кандидатите за участие в конкурса за контрольори задължително представят  програма за контрол.


(3) (изм. с Решение № 246/29.09.2016 г.) Бизнес програмата, съответно програмата за контрол по ал.2, на спечелилите участник/ци, с допълнителни уточнения по нея, както и цялата вътрешнонормативна уредба, се одобряват от кмета на общината и Общински съвет Троян и стават задължителни за участника, спечелил конкурса и сключил договор за управление или за контрол.

§8. Чл. 22 се изменя както следва: „(1) Договорите за управление и за контрол в едноличните търговски дружества с общинско участие се сключват за срок до 3 години, от кмета на общината на основание решението на Общинския съвет за определяне на органите за управление и контрол или на основание резултата от проведения конкурс – с лицето, излъчено за спечелило конкурса.
(2) При наличие на добри икономически показатели договорите по ал.1 могат да бъдат продължени за нов период от кмета на  общината, след  решение на общинския съвет.“

Предишен текст (сега действащ): Чл.22. (1) (изм. с Решение № 246/29.09.2016 г.) Договорите за управление и за контрол в едноличните търговски дружества с общинско участие се сключват за срок до 3 години, от кмета на общината на основание решението на Общинския съвет за определяне на органите за управление или на основание резултата от проведения конкурс – с лицето, излъчено за спечелило конкурса за управителен орган или контрольор.

(2) (изм. с Решение № 246/29.09.2016 г.) При наличие на добри икономически показатели договорите по ал.1 могат да бъдат продължени за нов период от кмета на  общината, след  решение на общинския съвет.

§9. Раздел VIIа се отменя.
§10. Чл. 28 се изменя както следва: 
Чл.28. (1) Възнагражденията на членовете на изпълнителните и контролните органи на едноличните търговски дружества с общинско участие в капитала се определят от кмета на общината. 


(2) Възнагражденията по ал.1 могат да бъдат коригирани в посока увеличение или намаление в зависимост от резултатите от изпълнението на бизнес програмата на дружеството, финансовото и икономическото състояние на дружеството, изпълнението на преките задължения и поставените задачи от доверителя.
Предишен текст (сега действащ): Чл.28. (1) (доп. с Решение № 246/29.09.2016 г.) Възнагражденията на членовете на изпълнителните и контролните органи на едноличните търговски дружества с общинско участие в капитала се определят от кмета на общината, като за размера и начина на формиране им, се информира своевременно общинския съвет, на сесията следваща промяната. 


(2) (изм. с Решение № 246/29.09.2016 г.) Възнагражденията по ал.1 могат да бъдат коригирани в посока увеличение или намаление, в размер съобразно сключения договор за управление, в зависимост от резултатите от изпълнението на бизнес програмата на дружеството, финансовото и икономическото състояние на дружеството, изпълнението на преките задължения и поставените задачи от доверителя. За всяка промяна на възнагражденията, заедно с мотивите за това, кмета на общината информира своевременно общинския съвет, на сесията следваща промяната.

МОТИВИ

КЪМ ПРОЕКТ ЗА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 3 ЗА РЕДА ЗА УПРАЖНЯВАНЕ ПРАВАТА НА ОБЩИНА ТРОЯН В ТЪРГОВСКИТЕ ДРУЖЕСТВА С ОБЩИНСКО УЧАСТИЕ В КАПИТАЛА, В ГРАЖДАНСКИ ДРУЖЕСТВА И СДРУЖЕНИЯТА С НЕСТОПАНСКА ЦЕЛ
1. Причини, които налагат приемането на Наредба за изменение и допълнение на Наредба № 3 за реда за упражняване правата на Община Троян в търговските дружества с общинско участие в капитала, в граждански дружества и сдруженията с нестопанска цел

В сега действащата Наредба № 3 за реда за упражняване правата на Община Троян в търговските дружества с общинско участие в капитала, в граждански дружества и сдруженията с нестопанска цел съществуват известни несъответствия с Търговския закон, касаещи правомощията на кмета и общинския съвет в качеството му на общо събрание на едноличните търговски дружества с общинско участие в капитала.

И до сега, със своя заповед на кмета на общината определя комисия, която разглежда  финансовото състояние и дейността на едноличните търговски дружества с общинско участие за всеки отчетен период (Балансова комисия), без тя да е регламентирана в Наредба № 3 за реда за упражняване правата на Община Троян в търговските дружества с общинско участие в капитала, в граждански дружества и сдруженията с нестопанска цел.

Редът за провеждане на конкурси за възлагане на управлението на едноличните търговски дружества с общинско участие, описан в Раздел VIIа, показа своята неефективност в определени случаи, което обуславя предлаганите промени. 

2. Цел, която се поставя с приемането на Наредба за изменение и допълнение на Наредба № 3 за реда за упражняване правата на Община Троян в търговските дружества с общинско участие в капитала, в граждански дружества и сдруженията с нестопанска цел

Целите, които се поставят с приемането на Наредба за изменение и допълнение на Наредба № 3 за реда за упражняване правата на Община Троян в търговските дружества с общинско участие в капитала, в граждански дружества и сдруженията с нестопанска цел:

1. Привеждане в съответствие с действащото законодателство.

2. Ясно определяне функциите на общинския съвет и кмета по отношение на търговските дружества с общинско участие в капитала.

3. Регламентиране дейността на комисията, която разглежда финансовото състояние и дейността на едноличните търговски дружества с общинско участие за всеки отчетен период (Балансова комисия).

4. След решение на общинския съвет за провеждане на конкурс за възлагане на управлението на едноличните търговски дружества с общинско участие, делегиране на правомощия на кмета на общината да определя условията и реда за неговото провеждане. 

3. Очаквани резултати от приемането на Наредба за изменение и допълнение на Наредба № 3 за реда за упражняване правата на Община Троян в търговските дружества с общинско участие в капитала, в граждански дружества и сдруженията с нестопанска цел 

Осъществяване на ефективен контрол върху управлението, финансовото състояние и дейността на едноличните търговски дружества с общинско участие. 

4. Финансови или други средства, необходими за прилагането на  Наредба за изменение и допълнение на Наредба № 3 за реда за упражняване правата на Община Троян в търговските дружества с общинско участие в капитала, в граждански дружества и сдруженията с нестопанска цел

За прилагането на Наредба за изменение и допълнение на Наредба № 3 за реда за упражняване правата на Община Троян в търговските дружества с общинско участие в капитала, в граждански дружества и сдруженията с нестопанска цел.

5. Анализ за съответствието с правото  на Европейския съюз 

Предлаганият проект на Наредба за изменение и допълнение на Наредба № 3 за реда за упражняване правата на Община Троян в търговските дружества с общинско участие в капитала, в граждански дружества и сдруженията с нестопанска цел е разработен в съответствие с Европейското законодателство – Европейска харта за местно самоуправление, Европейска харта за регионално развитие, както и с директиви на Европейската общност, свързани с тази материя.

